

**Projektu uzraudzības komisijas sēdes protokols**

Ādažu novadā, 2024. gada 5. augustā  Nr. ĀNP/1-7-5/24/26

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: V.Bulāns, E.Kāpa, G.Miglāns, G.Dzenis,

**Nepiedalās:** K.Miķelsone, I.Pērkone, S.Mūze

**Uzaicināti:** I.Plikgalve, G.Dundure, A.Dukāte, I.Reķe, B.Kanča

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.00 un tika slēgta plkst. 13.34

DARBA KĀRTĪBA

1. Plūdu projekta izpildes statuss.
2. Par finansējumu Kļavu ielas pārbūvei.

SANĀKSMES GAITA

|  |
| --- |
| 1. **Plūdu projekta izpildes statuss** |

(I.Plikgalve)

I.PLIKGALVE informē par to, ka būvuzņēmējs nav izpildījis solījumu pabeigt Gaujas aizsargdambja darbus jūlijā, kā arī nav skaidri zināms, kad tos varēs atsākt sakarā ar vētras radīto augsto un duļķaino ūdens līmeni.

Aicina atbalstīt būvuzņēmēja lūgumu neieturēt līgumsodu ar nosacījumu, ka darbi tiks pabeigti augustā.

KOMISIJA debatē par būvuzņēmēja motivāciju, darbu veikšanas tempu, sodu apjomu.

KOMISIJA NOLEMJ: **Atbalstīt līgumsoda neieturēšanu no būvuzņēmēja ar nosacījumu, ka darbi tiks pabeigti šī gada augustā. Uzdot APN sagatavot atbildes vēstuli būvuzņēmējam.**

|  |
| --- |
| 1. **Par finansējumu Kļavu ielas pārbūvei** |

(G.Dzenis)

G. DZENIS informē par Kļavu ielas pārbūves atkārtotā iepirkuma rezultātiem, norādot, ka būvuzņēmēju piedāvāta cena ir augstāka, kā 2020. gada tehniskā projekta ekonomiskajā sadaļā tika paredzēts. Ņemot vērā cenu pieaugumu, būvnieku piedāvājums tiek vērtēts kā atbilstošs tirgus situācijai.

Pašvaldības aģentūras “Carnikavas Komunālserviss” budžeta plānā darbiem tika paredzēti 55 000 EUR. 43 492 EUR aģentūra rosina pārcelt no citām neizmantotām izmaksu sadaļām, virzot uz domi apstiprināšanai budžeta grozījumus – no Draudzības ielas rekonstrukcijas pārcelt 15 000 EUR, drošības uzlabošanas Siguļos 328 EUR, lietus kanalizācijas uzturēšanas darbiem Ādažos 3 130 EUR, kravas pašizgāzēja pakalpojumiem 7 000 EUR. 6508 EUR rosina segt no centrālās pārvaldes budžeta.

KOMISIJA debatē par aktuālās tāmes nepieciešamību, iepirkumu plāniem, 2020. gadā sagatavotā projekta tāmes derīgumu, darbu veikšanas termiņiem un nepieciešamību jautājumu virzīt uz 8.augusta domes sēdi.

E.KĀPA atgādina aģentūrai par pienākumu iepirkumu procedūras norisei iesniegt apliecinājumu par būvdarbu tāmes aktualizēšanu.

G.PORIETIS rosina trūkstošo summu (6508 EUR) Kļavu ielas pārbūves izdevumu segšanai meklēt resursos, kas piekritīgi iestāžu uzturēšanai, vai no aģentūras pakalpojumu ietaupījumiem.

KOMISIJA NOLEMJ: **Atbalstīt Kļavu ielas pārbūvi un uzdod pašvaldības aģentūrai “Carnikavas Komunālserviss” iesniegt domei protokollēmumu par budžeta grozījumiem izskatīšanai š.g. 8. augusta sēdē.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU